**Espen Schaanning** (født 23. juli 1955 i Porsgrunn) er en norsk idéhistoriker. Han er professor på det humanistiske fakultet ved Universitetet i Oslo.

Biografi
--------

Han oppholdt seg i perioden 1983–1987 i Tyskland, Frankrike, Belgia og Canada som forskningsstipendiat. Han avla i 1988 fransk doktorgrad i filosofi (*doctorat du troisième cycle*) ved Universitetet i Aix-en-Provence om humanvitenskapenes legitimitet. I 2000 forsvarte han en doktorgradsavhandling om Michel Foucault som vitenshåndtør ved Universitetet i Oslo. Blant hans faglige interesseområder er humanvitenskapenes historie, hermeneutikkens historie, strafferettens historie, kriminalantropologiens og rettspsykiatriens historie, tysk historiefilosofi (framfor alt Nietzsche) og Foucault som idéhistoriker. Han ble førsteamanuensis i idéhistorie fra 1989, professor fra 2000.

Han har vært initiativtaker og redaksjonsmedlem i Arr idéhistorisk tidsskrift siden 1989.

I 1992 gav han ut boka *Modernitetens oppløsning* som gav introduksjon til hovedideene i hovedverkene til Lyotard, Sartre, de Beauvoir, Lévi-Strauss, Foucault, Horkheimer, Adorno, Habermas, Freire, Feyerabend og McLuhan.

I 2015 utgav han en historisk studie av speiderbevegelsens historie, *Barneridderne: Baden-Powell og den norske speiderbevegelsen*, hvor han undersøkte hvordan britisk imperialisme og militarisme hadde vært en del av bevegelsens idégrunnlag .

### Offentlig pisking

I 2010 kom han med et utspill der han tok til orde for å la dømte få velge offentlig pisking istedenfor fengselsstraff. Han hevdet videre at fengselsstraff påfører smerte på samme måte som pisking, men at det bare oppfattes mer humant. Hen mente at offentlig pisking er en mer åpen og ærlig straffereaksjon.

Bibliografi
-----------

* *Barneridderne : Baden-Powell og den norske speiderbevegelsen* 2015 ISBN 9788202487287
* *Lykkens politikk : fransk opplysningstid og synet på menneske og straff hos Helvetius* 2013 ISBN 9788232100170
* *Den tilsiktede smerten : en blindflekk i norsk kriminalpolitikk* 2009 ISBN 9788274774469
* *Menneskelaboratoriet : Botsfengslets historie* 2007 ISBN 9788230400234
* *Makt og viten : tekster i utvalg* 2007 ISBN 9788274773318
* *Kampen om den forbryterske sjel : kriminal-filosofiske vitenstrekk* 2002 ISBN 8274771125
* *Acta humaniora*. [Oslo]: Unipub. 2000.
* *Vitenskap som skapt viten: Foucault og historisk praksis*. Oslo: Spartacus forl. 1997. ISBN 8243000887.
* *Den onde vilje: en kriminal-filosofisk pamflett*. Oslo: Spartacus. 1994. ISBN 8243000445.
* *Kommunikative maktstrategier: rapporter fra et tårn*. Oslo: Spartacus. 1993. ISBN 8243000216.
* *Modernitetens oppløsning: sentrale skikkelser i etterkrigstidens idéhistorie*. Oslo: Spartacus. 1992. ISBN 8243000178.

Referanser
----------

1. ↑  hf.uio.no Arkivert 24. oktober 2015 hos Wayback Machine.
2. ↑  humanistforlag.no
3. ↑  Forlagets presentasjon av boka Barneridderne
4. ↑  Dagens næringsliv *Gutta boys* 12.09.2015
5. ↑  DN – Professor vil la dømte få velge offentlig pisking (12.1.2010)

Eksterne lenker
---------------

* 

* (no) Publikasjoner av Espen Schaanning i forskningsdokumentasjonssystemet CRIStin
* 

* (no) Publikasjoner av Espen Schaanning i BIBSYS
* Bibliografi for Espen Schaanning fra Humanist Forlag
* Nettutgaven av ARR – idéhistorisk tidsskrift
* Universitetet i Aix-en-Provence

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** CRIStin
 |